"Мисија Курск" односно "Mission Kursk" је још један додатак ACTiveGaming-а игри Блицкриг, овога пута базиран на највећој тенковској битки у историји ратовања, битки код Курска. Кроз 15 тешких и обимних мисија играч пролази кроз пакао велике и одлучујуће битке Другог светског рата, са преко 40 нових јединица, 200 измењених јединица из оригиналног Блицкрига и потпуно измењеним тереном и подешавањима. Овај додатак је веома популаран код играча због аутентичности и акцента који је стављен на реализам. Играч добија најразноврсније задатке као што су чишћење минских поља, извиђање, опкољавање и уништавање противника, тенковски пробоји и одбијања тешких против-напада совјетских јединица. Игра је додатак и није самостална, самим тим је неопходна инсталација Блицкриг игре да би се овај додатак покренуо.